ওএস এক্স ইজোমাইট চলা অবস্থায় হ্যাকিন্টোশ
**হ্যাকিন্টোশ** (ইংরেজি: Hackintosh; "হ্যাকার" এবং "ম্যাকিন্টশ"-এর যুক্ত রূপ) হলো এমন হার্ডওয়্যার, যা অ্যাপলের অনুমোদিত নয়, তবে তাতে ম্যাকওএস (বা ওএস এক্স) ইন্সটল করা হয়েছে এবং চলছে।  *"হ্যাকিন্টোশিং"* এর জন্ম হয় অ্যাপল যখন পাওয়ারপিসি থেকে ২০০৫ সালে ইন্টেল প্রসেসর ব্যবহার শুরু করে। ২০০৫ সাল থেকে অ্যাপলের কম্পিউটারগুলো অন্য অনেক ডেস্কটপ ব্যক্তিগত কম্পিউটার, ল্যাপটপ, নোটবুক এবং সার্ভারের মত এক্স৮৬-৬৪ কম্পিউটার স্থাপত্য ব্যবহার শুরু করে, যার মানে দাঁড়ায় ম্যাকওএস বা ওএস এক্সের কম্পিউটার কোড কিছু ছোট সমস্যা ছাড়া অন্য কম্পিউটারে চালানো সম্ভব।  "হ্যাকিন্টোশিং"-এর কিছু সুবিধার কথা বলতে গেলে আসে, কম ব্যয়, সহজে রিপেয়ার করা, হার্ডওয়্যার হালনাগাদের সমস্যা (যা অ্যাপলের বর্তমান অনেক হার্ডওয়্যারে খুব একটা থাকে না) থেকে মুক্তি, এবং অনেকগুলো নন-অ্যাপল ভার্চুয়ালাইজেশন প্ল্যাটফর্ম ব্যবহারের সুবিধা। বেশীরভাগ সময় এমন সিস্টেমকে *"হ্যাকিন্টোশ"* বলা হলেও, কখনও কখনও *"হ্যাকবুক"*ও বলা হয়ে থাকে। 

অ্যাপলের সফটওয়্যার লাইসেন্স শুধুমাত্র "অ্যাপল-ব্র্যান্ডেড" হার্ডওয়্যারে তাদের সফটওয়্যার ব্যবহারের অনুমোদন দেয়।  যাইহোক, যেহেতু আধুনিক ম্যাকিন্টশ কম্পিউটারসমূহ ইন্টেল-ভিত্তিক হার্ডওয়্যার ব্যবহার করে, অন্য ইন্টেল ভিত্তিক ব্যক্তিগত কম্পিউটারে তাদের সফটওয়্যার চালানো বন্ধ করা কিছুটা কঠিন বটে।  উল্লেখযোগ্যভাবে, সাইস্টারের মত কোম্পানি ম্যাকওএস ব্যবহার করে পণ্য প্রকাশের চেষ্টাও করেছে, তবে অধিকাংশ হ্যাকিন্টোশই আসলে আগ্রহী আর টেক সেভিদের কাজ।

হ্যাকিং পদ্ধতি
--------------

### কার্নেল হ্যাক

যখন ম্যাক ওএস এক্স টাইগারের কপি নন-অ্যাপল হার্ডওয়্যারে চলা শুরু করলো, দেখা গেলো কিছু প্রসেসর এ কাজে সক্ষম না। পাওয়ারপিসির প্রোগ্রাম ইন্টেলে চালানোর জন্য রোজেটা বাইনারি অনুবাদক চলার জন্য এসএসই৩ ইন্স্ট্রাকশন সেটের সমর্থন আবশ্যক ছিলো। এর সাথে মোকাবেলার জন্য হ্যাকিন্টশ কম্যুনিটির প্রোগ্রামাররা এর জন্য প্যাচড কার্নেল প্রকাশ করলো, যেখানে এসএসই২ ব্যবহার করে এসএসই৩ এর সমর্থন ইমুলেট করা হয়। অক্টোবর ২০০৫ সালে অ্যাপল ১০.৪.৩ প্রকাশ করলো ডেভেলপারদের জন্য, যেখানে এনএক্স বিট মাইক্রোপ্রসেসর সমর্থনের প্রয়োজন ছিলো, এটার জন্যেও কার্নেল প্যাচ প্রকাশ করা হলো। এমনকি এএমডি প্রসেসর সমর্থনের জন্যও প্যাচ করা কার্নেল প্রকাশ করা হলো। 

২০০৭ সালের ২৬ অক্টোবর যখন ম্যাক ওএস এক্স লেপার্ড প্রকাশ হলো, কার্নেল থেকে এইচপিইটি প্রয়োজনীয়তা সরানোর জন্য প্যাচ তৈরী করা হলো। 

### বুটলোডার এবং ইমুলেটর

#### ইএফআই ইমুলেশন

এক্সটেনসিবল ফার্মওয়্যার ইন্টারফেস বা ইএফআই কম্পিউটার প্ল্যাটফর্ম সফটওয়্যার এবং অপারেটিং সিস্টেমের মধ্যকার ইন্টারফেস হিশেবে কাজ করে। যেহেতু ইএফআই ইমুলেটের জন্য মূল অপারেটিং সিস্টেমে কোন পরিবর্তনের প্রয়োজন হয় না, অনেক হ্যাকারের মতে এটিই ম্যাকওএস ইন্সটলের বৈধ প্রক্রিয়া। 

#### ক্লোভার

একাধিক অপারেটিং সিস্টেমের জন্য ক্লোভার একটি বুটলোডার হিশেবে কাজ করে, যেটা ইউইএফআই এবং লিগেসি বায়োস দুটোই সমর্থন করে। 

#### ওপেনকোর

২০১৯ সালে শুরু হওয়া ওপেনকোর ক্লোভারের চেয়ে দ্রুত বুট হওয়ার আশ্বাস দেয়। কিছু প্যাচের উন্নয়ন ক্লোভার থেকে ওপেনকোর টিমের কাছে হস্তান্তর করা হয়েছে।

### ভার্চুয়াল মেশিন

ম্যাকওএস অন্য অপারেটিং সিস্টেমের ভেতরে ভার্চুয়াল মেশিন ব্যবহার করে চালানো সম্ভব। উইন্ডোজ ও লিনাক্সের ভিএমওয়্যার সংস্করণ ব্যবহার করেও প্যাচ  ব্যবহার করে ম্যাকওএস ইন্সটল করে। তবে অ্যাপল শুধুমাত্র অ্যাপল হার্ডওয়্যারে চালিত ভিএমওয়্যারে ম্যাকওএস চালানোর অনুমোদন দেয়।

তথ্যসূত্র
---------

1. ↑  স্বপ্নীল ভারতীয়। "হ্যাকিন্টোশ তৈরীর গাইড"। TFiR। সংগ্রহের তারিখ ১৬ ডিসেম্বর ২০১৯।
2. ↑  "আমি কি আমার পিসিতে ওএস এক্স ইন্সটল করতে পারবো? প্রথমে এটা পড়ুন"। ২৩ মে ২০১৬। সংগ্রহের তারিখ ১৬ ডিসেম্বর ২০১৯।
3. ↑  "হ্যাকিন্টোশ ব্যাখ্যা করা হয়েছে"। ১৬ ডিসেম্বর ২০১৯। ১৬ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৯।
4. ↑  অ্যাপল ইনকর্পোরেটেড। "অ্যাপল ইনকর্পোরেটেডের ম্যাকওএসের জন্য সফটওয়্যার লাইসেন্স চুক্তি"। অ্যাপল ইনকর্পোরেটেড। সংগ্রহের তারিখ ১৬ ডিসেম্বর ২০১৯।
5. ↑  "আধুনিক হ্যাকিন্টোশ দেখাচ্ছে হয়তো অ্যাপলের একটা ম্যাক টাওয়ার বানানো উচিত"। *আর্স টেকনিকা* (ইংরেজি ভাষায়)।
6. ↑  "অ্যাপল সাইস্টারের বিরুদ্ধে মামলা করলো - নিউ ইয়র্ক টাইমস"। *archive.nytimes.com*। সংগ্রহের তারিখ ১৬ ডিসেম্বর ২০১৯।
7. ↑  লিনচ, জিম। "অ্যাপল কেন ম্যাকিন্টোশ বন্ধ করেনি?"। *সিআইও* (ইংরেজি ভাষায়)। ২০ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৯।
8. ↑  ডক্টর ডঙ্ক (৩০ আগস্ট ২০১৯), *GitHub - DrDonk/unlocker: VMware Workstation macOS*, সংগ্রহের তারিখ ৩০ আগস্ট ২০১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
9. ↑  "VMware Knowledge Base"। *kb.vmware.com* (ইংরেজি ভাষায়)। সংগ্রহের তারিখ ২০১৮-০৬-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)